kardosdrur/scandi-wiki huggingface dataset:
Michel de la Barre

Michel de la Barre (o. 1675 – 15. marts 1745) var en fransk komponist og anerkendt fløjtenist kendt som værende den første til at udgive musik for solofløjte. Han spillede i Pariseroperaen, Musettes et Hautbois de Poitou samt Ludvig XIV's og Ludvig XV's hof.

Videre læsning 

 Benoît, Marcelle. 1971. Musiques de cour: chapelle, chambre, écurie, 1661-1733. Paris: Picard.
 Bowers, Jane M. 2001. "La Barre, Michel de". The New Grove Dictionary of Music and Musicians, anden udgave, redigeret af Stanley Sadie og John Tyrrell. London: Macmillan Publishers.
 Huskinson, John. 1977. "'Les Ordinaires de la Musique du Roi': Michel de La Barre, Marin Marais et les Hotteterre, d'après un tableau du début du XVIIIe siècle". Recherches sur la musique française classique 17:15–30.
 Sillanolli, Marie-Hélène. 1984. La vie et l’œuvre de Michel de La Barre, flûtiste de la chambre et compositeur du roi. Paris: thèse de 3e cycle de Sorbonne.

Referencer

Eksterne henvisninger 
 

Komponister fra Frankrig
Fløjtenister fra Frankrig
Barokkomponister
Italien ved sommer-OL 1928

Italien deltager i Sommer-OL 1928 i Amsterdam. 174 sportsudøvere, 156 mænd og 18 kvinder fra Italien deltog i femten sportsgrene under Sommer-OL 1928 i Amsterdam. Italien kom på en femteplads med syv guld-, fem sølv- og syv bronzemedaljer. Vægtløfteren Carlo Galimberti var Italiens flagbærer under åbningsceremonien.

Medaljer

Medaljevindere

Kilder 

Lande ved sommer-OL 1928
1928
Lucílio Batista

Lucílio Cardoso Cortez Batista (født 26. april 1965) er en tidligere portugisisk fodbolddommer. Han dømte internationalt under det internationale fodboldforbund FIFA fra 1996 til 2010. Han stoppede sin karriere da han faldte for aldersgrænsen for internationale dommere på 45 år.

Karriere

EM 2004 
   –   0-0 (gruppespil).
   –   0-2 (gruppespil).

Kampe med danske hold 
 Den 5. juni 1999: Kvalifikation til EM 2000:  –  1-0.
 Den 18. juni 2004: EM 2004:  –  0-2
 Den 20. december 2007: Gruppespillet i UEFA Cuppen: Aberdeen – FC København 4-0.

Referencer 

Kampoversigt 

Fodbolddommere fra Portugal
Aurelio Angonese

Aurelio Angonese , (født 16. april 1929) er en tidligere fodbolddommer fra Italien. Han dømte under VM-slutspillet i 1974 i Vest-Tyskland, blandt andet bronzefinalen mellem  og . Han dømte også kampe under EM-slutspillet i 1972.

Links 
 Profil 

Fodbolddommere fra Italien
Dataterminal

Ved en dataterminal, eller oftest blot en terminal, forstås inden for datalogien et apparat, der anbringes i den ene ende af en datakommunikationslinje, som terminerer den. I den anden ende befinder en computer sig normalt. Data kan sendes frem og tilbage mellem terminal og computer. 

I daglig tale forstår man ved en terminal et apparat med en skærm og et tastatur (evt. også med et pegeredskab som mus eller pen). En fjernskriver eller visse elektriske skrivemaskiner kan også benyttes som terminal. Udtrykket dækker strengt taget også over bl.a. printere og andre computere.

Den klassiske terminal, ”den dumme terminal”, kan modtage tastetryk fra tastaturet, evt. markeringer fra en lyspen, tilpasse dem til den anvendte kommunikationsprotokol og sende det over linjen. Tilsvarende kan den modtage data og præsentere dem på skærmen, enten som bogstaver (evt. med farver) eller grafisk. Ofte kan skærmen deles op i felter med forskellige attributter (om der kan skrives i dem, hvad der kan skrives, om indholdet er synligt, anvendte farver osv.). ”Den smarte terminal” er en pc, der afvikler et terminalemuleringsprogram, så pc'en fungerer ganske som en almindelig terminal, men ofte tilføres yderligere funktionalitet, samtidig med at man har en fuldt funktionsdygtig personlig computer. 

Nogle terminaler overfører hver tegn, så snart det er tastet, andre overfører en linje eller flere ad gangen eller et helt skærmbillede på en gang ved tryk på en særlig taste.

Se også
 Datanet-vært

Computersystemer
Datanet
Brugergrænseflader
Romeo Bertini

Romeo Bertini (født 21. april 1893, død 29. august 1973) var en italiensk atlet, som deltog i de olympiske lege 1924 i Paris og 1928 i Amsterdam.

Bertini løb i 1913 sit første maratonløb og kom her under tre timer. Han løb ikke denne distance igen i over ti år, men ved et italiensk kvalifikationsstævne til OL 1924 løb han den kortere distance på 37 km i næstbedste tid. Dette var nok til at sende ham til OL, hvor han ikke var blandt favoritterne. Matatonløbet blev afviklet på en særdeles varm dag, og starten blev udskudt af arrangørerne af hensyn til deltagernes helbred. Finnen Albin Stenroos bragte sig i spidsen af løbet omkring midtvejs, og han en komfortabel sejr med et forspring på næsten seks minutter til nummer to, som blev Bertini, der sammen med amerikaneren Clarence DeMar havde fået et forspring til de næste ved 27 km. Bertini sikrede sig sølvmedaljen ved at holde DeMar bag sig med næsten et minut, mens amerikanerens bronzemedalje aldrig kom i fare.

I efteråret 1924 profiterede Bertini af sin gode form fra OL-deltagelsen, og han blev italiensk mester i september. Han deltog også i et maratonløb i Torino en måned senere. Han nåede aldrig igen tilsvarende resultater, og ved OL 1928 måtte han udgå af maratonløbet.

Referencer

Eksterne henvisninger 

Maratonløbere fra Italien
Deltagere for Italien ved sommer-OL 1924
Deltagere for Italien ved sommer-OL 1928
Olympiske sølvmedaljevindere fra Italien
Clarence DeMar

Clarence Harrison DeMar (7. juni 1888 i Ohio – 11. juni 1958 i Massachusetts) var en amerikansk sportsudøver som deltog i de olympiske lege 1912 i Stockholm, 1924 i Paris og 1928 i Amsterdam.

Demar vandt en bronzemedalje i atletik under OL 1924 i Paris. Han kom på en tredje plads i disciplinen maraton bagefter Albin Stenroos fra Finland og Romeo Bertini fra Italien.

Eksterne henvisninger 

Personer fra Ohio
Maratonløbere fra USA
Deltagere for USA ved sommer-OL 1924
Deltagere ved sommer-OL 1924
Deltagere ved sommer-OL 1928
Olympiske bronzemedaljevindere fra USA
Medaljevindere ved sommer-OL 1924
Håndtag

Et håndtag er den del af, eller sidder på, et objekt som skal kunne flyttes eller blive anvendt med hånden. Design af hver type af håndtag omfatter betydende ergonomiske udfordringer, selv hvis disse udformes intuitivt eller følger traditionen.

Håndtagstyper:
 Dørhåndtag
 Kufferthåndtag
 Knivgreb

Menneske-maskine interaktion
Værktøj
Gabriel A/S

Gabriel A/S er en global virksomhed med produktion af møbeltekstiler m.v. i flere forskellige lande.

Produkter 
Gabriels tekstiler kan inddeles i tre grupper:
 Kontrakt (kontor, konference, hospital mv.)
 Bolig (stole og polstermøbler)
 Transport (tog, fly, skib mv.).

Gabriel A/S var den første danske virksomhed, der fik et produkt Cradle to Cradle certificeret (Vugge til vugge-certificeret). I januar 2011 blev uldtekstilet Gaja, der fås i 13 standardfarver, C2C-certificeret..

Referencer 

Virksomheder i Aalborg
Danske virksomheder etableret i 1851
Tekstilvirksomheder i Danmark
OMX Copenhagen Small Cap
Interiørproducenter i Danmark
Kiyoshi Itō

(født 7. september 1915, død 10. november 2008) var en japansk matematiker, der er mest kendt for at udvikle Itō calculus, hvor hovedresultatet er kendt som Itō's lemma. Itō calculus'en modellerer en matematisk forståelse af stokastiske processer. Resultaterne af Itō's arbejde anvendes bredt i forskellige videnskabelige sammenhænge, men er mest kendt for sin anvendelighed i finansierings matematik.

Biografi 
Itō blev født i Hokusei. Efter at have gennemført gymnasiet studerede han matematik på Imperial University Tokyo, hvorfra han dimitterede i en alder af 23. I 1945 fik han sin Ph.d.-grad. Herefter blev han professor på University of Kyoto, hvor han arbejdede indtil han gik på pension i 1979. 
Udover sit arbejde i hjemlandet Japan havde han et professorat på Aarhus Universitet fra 1966 til 1969 og på Cornell University fra 1969 til 1975.

Itō døde den 10. november 2008 i en alder af 93 år.

Se også 
 Itō calculus

Referencer 

Matematikere fra Japan
Stefano Ayroldi

Stefano Ayroldi (født 25. april 1967 i Bari) er en italiensk fodbolddommer som dømmer i den italienske liga Serie A. Han blev aktiv som dommer i 1995, og dømmer som linjedommer. Han har dømt et VM i fodbold, i 2010 hvor han var assistentdommer for Roberto Rosetti fra Italien. Hans første internationale kamp var kampen mellem  og  den 1. marts 2006.
 

Fodbolddommere fra Italien
Dommere i VM i fodbold 2010
Videoafspiller

Videoafspiller har flere betydninger:

Hardware videoafspillere: 
 Video-kassette-afspiller
 Digital videoafspiller
 DVD-afspiller
Software videoafspillere: 
 Videoafspiller (software)

Se også 
Filmprojektor
Retrofokus

Retrofokusobjektiv er (normalt) et vidvinkelobjektiv med en ekstra linsegruppe på bagsiden af objektivet. Dette forhindrer spejlet i et spejlreflekskamera (SLR-kamera) ved at slår til den bageste del af linsen, når man tager et billede.

Normalobjektiv og vidvinkellinse er normalt retrofokusobjektiv til SLR-kameraer med bevægelige spejl.

Et andet navn for retrofokusobjektiv er omvendt teleobjektiv.

Fotografi
1. Brigade

1. Brigade - Hærens stående reaktionsstyrke er den danske hærs primære stående reaktionsstyrke. Denne styrke skal med kort varsel være i stand til at indgå i internationale operationer, både fredsskabende, fredsbevarende, stabiliserende og i støttende roller og er en del af NATO Response Force. Brigaden i sin nuværende form blev oprettet ved en sammenlægning af 1. Jyske  og 3. Jyske brigade i forbindelse med forsvarsforliget i 2005. Den har siden været indsat i Kosovo, Irak og i Afghanistan samt i flere mindre FN operationer.

Underlagte enheder 
 1. Føringstøttebataljon Føringsstøtteregimentet
 I/LG panserinfanteribataljon, Den Kongelige Livgarde
 I/GHR panserinfanteribataljon, Gardehusarregimentet
 II/JDR panserinfanteribataljon, Jydske Dragonregiment
 1. ISR-bataljon Efterretningsregimentet incl en opklaringseskadron fra III/GHR 
 1. Artilleriafdeling Danske Artilleriregiment
 1. Panseringeniørbataljon Ingeniørregimentet
 1. Logistiskbataljon Trænregimentet
 1. MPKMP Trænregimentet

Henvisninger 

Hæren
Militære enheder fra Danmark
Etableret i 2005
Reno-Nord

I/S Reno-Nord er et nordjysk affaldshåndteringsselskab med hovedsæde i Aalborg. Virksomheden blev stiftet i 1977. Virksomheden er i dag et interessentskab mellem Aalborg Kommune, Jammerbugt Kommune, Brønderslev Kommune, Mariagerfjord Kommune og Rebild Kommune.

I/S Reno-Nord havde i regnskabsåret 2010 en omsætning på 150,232 mio. kr. og et nettoresultat på -16,043 mio. kr. Det gennemsnitlige antal medarbejdere var ca. 50 (2010).

I/S Reno-Nord driver affaldsforbrænding med tilhørende el- og varmeproduktion. En varmepumpe skal sænke røgens temperatur fra 70 til 30 grader og give mere fjernvarme svarende til 3000 boliger.

Virksomheden driver kontrollerede lossepladser med affaldssortering, affaldsgenbrug og affaldsdeponering.

Referencer 

Miljøvirksomheder i Danmark
Virksomheder i Aalborg
Etableret i 1977
Kommunalt ejede virksomheder i Danmark
2. Brigade

2. Brigade (2BDE) er den danske hærs primære uddannelsesinstitution, der varetager uddannelsen af personel til hærens stående styrke. Underlagt brigaden er også to uddannelsesbataljoner, der blandt andet varetager uddannelsen af værnepligtige menige som en del af Hærens Basisuddannelse (HBU).

I samarbejde med Hærens Officersskole under Forsvarsakademiet uddanner 2. Brigade også officerer ved Løjtnantsuddannelsen i Slagelse og er ligeledes ansvarlig for opbygning og kompetenceudvikling af Hærens reservepersonel.

Underlagte enheder 
 III/GHR Opklaringsbataljon, Gardehusarregimentet
 V/GHR Uddannelsesbataljon, Gardehusarregimentet
 I/JDR Panserbataljon, Jydske Dragonregiment
 V/JDR Uddannelsesbataljon, Jydske Dragonregiment
 XIII/SLFR Lette infanteribataljon, Slesvigske Fodregiment

Eksterne henvisninger 

Hæren
Militære enheder fra Danmark
Etableret i 2005
Haldor Topsøe (kemiker)

Haldor Frederik Axel Topsøe (29. april 1842 i Skælskør – 31. december 1935 på Frederiksberg) var en dansk kemiker og krystallograf.

Topsøe tog 1866 magisterkonferens i kemi og var fra 1863–67 assistent ved Mineralogisk Museum. Fra 1867–73 var han assistent ved Københavns universitets kemiske laboratorium; 1870 tog han doktorgraden for et kemisk krystallografisk arbejde om de selensure salte; 1872 fik han Videnskabernes Selskabs guldmedalje for et i forening med Christian Christiansen udført stort krystallografisk optisk arbejde. 1873 blev Topsøe arbejdsinspektør, 1889 fabriksinspektør og 1901–14 direktør for Arbejds- og fabrikstilsynet, 1909–23 direktør for Kryolitfabrikken. 1876–1902 var han lærer i kemi ved Hærens Officersskole og indrettede her et laboratorium, hvor han fortsatte sit videnskabelige arbejde. Hans talrige afhandlinger skaffede ham megen anseelse; 1877 blev han medlem af Videnskabernes Selskab, 1883 æresmedlem af det franske mineralogiske selskab, 1892 af Videnskabsselskabet i Kristiania. Topsøe var desuden konsulent for Krigsministeriet og fra 1895 til 1901 medlem af Kommissionen til ledelse af Danmarks geologiske undersøgelse.

Han blev Ridder af Dannebrog 1880, Dannebrogsmand 1887, Kommandør af 2. grad 1901 og modtog Fortjenstmedaljen i guld 1902.

Han er begravet på Assistens Kirkegård. Topsøe er portrætteret på P.S. Krøyers maleri af Et Møde i Videnskabernes Selskab 1897 (Videnskabernes Selskab).

Kilder 
 Topsøe, Haldor Frederik Axel i Salmonsens konversationsleksikon 2. udgave (1915–1930).

Eksterne henvisninger 
 

Kemikere fra Danmark
Medlemmer af Videnskabernes Selskab
Medlemmer af Det Norske Videnskaps-Akademi
Personer fra Skælskør
Kommandører af Dannebrog
Modtagere af Fortjenstmedaljen i guld
Danskere i 1800-tallet
Danskere i 1900-tallet
Personer i den 2. Slesvigske Krig fra Danmark
Personer i Kraks Blå Bog (afdøde)
Krystallografer
Erik Wilén

Erik Wilhelm Erkka Wilén (født 15. februar 1898 i Helsinki, død 23. juli 1982 smst.) var en finsk atlet (mellemdistanceløber), som deltog i tre olympiske lege i 1920'erne.

Wiléns første OL var i 1920 i Antwerpen. Her var han meldt til i løb på 400 m, 800 m og 400 m hæk, men startede kun i de to 400 m-løb. I begge disse konkurrencer blev han elimineret i anden runde.

Ved OL 1924 i Paris var Wilén meldt til på 200 m, 400 m og 400 m hæk foruden han var på de finske 4 × 100 m- og 4 × 400 m-hold. Han stillede ikke til start på 200 m og kom ikke til at løbe 100 m-stafetten, hvor Finland ikke kom videre fra første runde. I 400 m løbet blev han elimineret i anden runde, og i stafetten blev Finland med Wilén sidst i deres indledende heat. Bedst gik det i hækkeløbet, hvor han med en andenplads i indledende heat kom i semifinalen. Her blev han nummer tre, hvilket var akkurat nok til en finaleplads. I finalen vandt amerikanske Morgan Taylor i tiden 52,6 sekunder, mens hans landsmand Charles Brookins kom ind som nummer to, flere meter efter, og Wilén som nummer tre i tiden 53,8 sekunder. Da Brookins imidlertid blev diskvalificeret for ikke at holde bane, gik sølvmedaljen til Wilén, mens en tredje amerikaner, Ivan Riley, fik bronze. Taylors tid var bedre end den eksisterende verdensrekord, men den blev ikke anerkendt, fordi han væltede en forhindring undervejs; i stedet blev Wiléns tid godkendt som ny olympisk rekord, selv om han var tredjehurtigst i løbet.

Wilén var igen med, da OL 1928 blev afholdt i Amsterdam. Her var han meldt til i 400 meter løb, 400 meter hækkeløb og 400 meter-stafetten. Han kom dog kun til at løbe hækkeløbet, hvor han sluttede på femtepladsen i semifinalen.

Hans personlige rekorder lød på 49,0 sekunder på 400 meter og 54,6 sekunder på 400 meter hæk.

Referencer

Eksterne henvisninger 

Hækkeløbere fra Finland
Deltagere for Finland ved sommer-OL 1920
Deltagere for Finland ved sommer-OL 1924
Deltagere for Finland ved sommer-OL 1928
Olympiske sølvmedaljevindere fra Finland
Ivan Riley

Ivan Harris Riley (31. december 1900 – 28. oktober 1943) var en amerikansk sportsudøver som deltog i de olympiske lege 1924 i Paris.
 
Riley vandt en bronzemedalje i atletik under OL 1924 i Paris. Han kom på en tredje plads i disciplinen 400 meter hækkeløb bagefter sin landsmand Morgan Taylor og Erik Wilén fra Finland.

Hækkeløbere fra USA
Paul Bontemps

Paul Bontemps (16. november 1902 i Paris – 25. april 1981 i Sèvres) var en fransk atlet som deltog i de olympiske lege 1924 i Paris.
  
Bontemps vandt en bronzemedalje under OL 1924 i Paris. Han kom på en tredje plads på 3000 meter forhindringsløb efter Ville Ritola og Elias Katz begge fra Finland.

Eksterne henvisninger 
 

Forhindringsløbere fra Frankrig
Personer fra Paris
William Nichol

William Peter Nichol (født 29 maj 1901, død 8. februar 1955) var en britisk atlet som deltog i de olympiske lege 1924 i Paris.

Nichol vandt en sølvmedalje i atletik under OL 1924 i Paris. Han var med på det britiske stafethold som kom på en anden plads i 4 x 100 meter for mænd på tiden 41,2 bagefter USA som vandt med 41,0 hvilket var en ny verdensrekord. De andre på holdet var Harold Abrahams, Walter Plasseley og Lancelot Royle.

Sprintere fra Storbritannien
Paolo Calcagno

Paolo Calcagno (født 29. januar 1966 i Nichelino) er en italiensk fodbolddommer som dømmer i den italienske liga Serie A. Han blev aktiv som dommer i 1994, og dømmer som linjedommer. Han har dømt et VM i fodbold, i 2010, hvor han var linjedommer for Roberto Rosetti fra Italien, og var også dommer i EM 2008 i Schweiz og Østrig. Hans første internationale kamp var kampen mellem  og  den 30. marts 2005.

Fodbolddommere fra Italien
Dommere i VM i fodbold 2010
Christian Christiansen

Christian Christiansen kan henvise til flere personer:
 Christian Christiansen (fysiker) (1843-1919) - dansk fysiker.
 Christian Christiansen (politiker, født 1895) (1895-1963) - dansk politiker og minister.
 Christian Christiansen (politiker, født 1925) (1925-2004) - dansk politiker og borgmester i Vejle.
 Christian Christiansen (komponist) (1884-1955) - dansk komponist.
 Christian Christiansen (sanger) – dansk bassanger.
 Christian Christiansen (fodboldspiller) (født 1982) – dansk fodboldspiller.

Se også 
 Christian Christensen
Albino Carraro

Albino Carraro (4. april 1899 - 14. august 1964) var en fodbolddommer fra Italien. Han dømte en række internationale kampe i 1920'erne og 1930'erne, blandt andet bronzefinalen under VM i Italien i 1934 mellem  og . Nogle ting tyder på at Albino Carraro var træner for Milano en kort periode i 1936.

Kilder 

Fodbolddommere fra Italien
Fodboldtrænere fra Italien
Viveca Sten

Viveca Anne Bergstedt Sten (født 1959 i Stockholm) er en svensk jurist, forfatter og bestyrelsesformand for svensk Røde Kors Center for Torterede Flygtninge. Siden 2009 er Sten menigt bestyrelsesmedlem i Post Danmarks bestyrelse.

Sten er ansat som chefjurist ved PostNord AB siden 2002 og bor udenfor Stockholm med sin mand Lennart og tre børn. Hun har en juristeksamen fra Stockholms Universitet samt en eksamen som civiløkonom fra Handelshögskolan i Stockholm. Tidligere har hun blandt andet arbejdet for SAS og letsbuyit.com.

Viveca Stens slægt har siden 1917 ejet et hus på Sandhamn i Stockholms skærgård, og hun har siden barnsben tilbragt mange somre på øen. Dette var inspirationen til kriminalromanen "I de lugnaste vatten" som udkom i 2008 och som udspiller sig i skærgårdsmiljøet. I 2009 kom efterfølgeren "I den innersta kretsen", och tredje del "I grunden utan skuld" udkom i 2010. Stens kriminalromaner er solgt i over 400.000 eksemplarer, og de er alle oversat til dansk. Foruden kriminalromaner har Sten også skrevet en del faglitteratur om juridiske emner.

Bibliografi

Kriminalromaner
2008 – Stille nu (I de lugnaste vatten)
2009 – Inderst inde (I den innersta kretsen)
2010 – Uden skyld (I grunden utan skuld)
2011 - I nat er du død (I natt är du död)
2012 – I kampens hede (I stundens hetta)

Faglitteratur 
Förhandla i affärer
Outsourcing av IT-tjänster
Internationella avtal – i teori och praktik

Kildehenvisninger

Eksterne henvisninger 
 Viveca Stens hjemmeside 
 Interview i Dagens Nyheter 

Erhvervsfolk fra Sverige
Jurister fra Sverige
Faglitterære forfattere fra Sverige
Romanforfattere fra Sverige
Krimiforfattere fra Sverige
Svensksprogede forfattere fra Sverige
Haldor Topsøe (flertydig)

Haldor Topsøe kan henvise til flere personer:

 Haldor Topsøe (kemiker) (1842-1935)– en kemiker og krystallograf, farfar til nedenstående
 Haldor Topsøe (1913-2013) – en civilingeniør, erhvervsleder og grundlægger af virksomheden Haldor Topsøe A/S, barnebarn af ovenstående
 Haldor Topsøe (virksomhed) - en kemivirksomhed
Walter Rangeley

Walter Rangeley (14. december 1903 – 16. marts 1982) var en britisk atlet som deltog i de olympiske lege 1924 i Paris og 1928 i Amsterdam.
 
Rangeley vandt en sølvmedalje i Atletik under OL 1924 i Paris. Han var med på det britiske stafethold som kom på en anden plads i disciplinen 4 x 100 meter for mænd med tiden 41,2 bagefter USA som vandt med 41,0 hvilket var en ny verdensrekord. De andre på holdet var Harold Abrahams, William Nichol og Lancelot Royle.

Fire år senere, under OL 1928 i Amsterdam, vandt han to medaljer. Han kom på en anden plads i disciplinen 200 meter bagefter Percy Williams fra Canada. Han var også med på detbritiske stafetholdt som kom på en tredje plads i disciplinen 4 x 100 meter bagefter USA og Tyskland.

OL-medaljer 
  1924  – Sølv i atletik, 4 x 100 meter mænd Storbritannien 
  1928  – Sølv i Atletik, 200 meter mænd Storbritannien 
  1928  – Bronze i atletik, 4 x 100 meter mænd Storbritannien 

Sprintere fra Storbritannien
Lancelot Royle

Lancelot Carrington Royle (31. maj 1898 – 19. juni 1978) var en britisk atlet som deltog i de olympiske lege 1924 i Paris.
 
Royle vandt en olympisk sølvmedalje i atletik under OL 1924 i Paris. Han var med på det britiske stafethold som kom på en anden plads i disciplinen 4 x 100 meter for mænd med tiden 41,2 bagefter USA som vandt med 41,0 hvilket var en ny verdensrekord. De andre på holdet var Harold Abrahams, William Nichol og Walter Plasseley.

Sprintere fra Storbritannien
Japan ved sommer-OL 1928

Japan deltager i Sommer-OL 1928. 40 sportsudøvere, 39 mænd og en kvinde fra Japan deltog i syv sportsgrene under Sommer-OL 1928 i Amsterdam. Japan kom på en 15. plads med to guld-, to sølv- og en bronzemedalje.

Medaljer

Medaljevindere

Kilder 
 http://www.aafla.org/5va/reports_frmst.htm 
 den internationale olympiske komites database for resultater under OL 

Lande ved sommer-OL 1928
1928
Ladcykel

En ladcykel er en type cykel karakteriseret ved at være monteret med et lad. Dette lad kan dreje sammen med styret, altså helt uafhængigt i forhold til stellet, eller være monteret som en del af stellet. Der findes små og store lad, som er lavet af krydsfiner med en vandafvisende overflade, eller af termoplast.

Der findes forskellige varianter af ladcyklen hvor den mest kendte er den med høj kasse. Nogle af disse har bænkesæde
til børn, og nogle bruges ligeledes som cykeltaxier. Mindre kendt er en model med lav kasse.

Foruden de trehulede findes også tohjulede ladcykler, hvor kassen sidder mellem for- og baghjul. Denne version er noget længere, til gengæld er den smallere hvilket skyldes at der ikke sidder hjul på hver side af kassen, som også er smallere. En longjohn er en sådan tohjulet ladcykel.

Se også 

 Christianiacykel
 Cykeltrailer

Cykeltyper
René Barbier

René Barbier (4. marts 1891 – 9. marts 1966) var en fransk fægter som deltog i de olympiske lege 1928 i Amsterdam. 

Barbier vandt en sølvmedalje i fægtning under OL 1928 i Amsterdam. Han var med på det franske hold som kom på en anden plads i disciplinen holdkonkurrence i kårde bagefter Italien. De andre på holdet var Armand Massard, Georges Buchard, Gaston Amson, Émile Cornic og Bernard Schmetz.

Fægtere fra Frankrig